**Zólyom története**

[Besztercebányától](https://hu.wikipedia.org/wiki/Beszterceb%C3%A1nya) 18 km-re délre, a [Garam](https://hu.wikipedia.org/wiki/Garam) folyó kanyarulatában fekszik.

Neve a szlovák Zvolen szóból ered, amely egy „kiváló, nevezetes” jelentésű személynév származéka

A település első vára, a *Pusztavár* (szlovákul *Pustý hrad*) a mai várostól délnyugatra emelkedő hegygerincen a [11. században](https://hu.wikipedia.org/wiki/11._sz%C3%A1zad) épült, egykori várispánság központja, a vármegye névadója. A város a középkorban [Zólyom vármegye](https://hu.wikipedia.org/wiki/Z%C3%B3lyom_v%C3%A1rmegye) székhelye volt (az újkorban [Besztercebánya](https://hu.wikipedia.org/wiki/Beszterceb%C3%A1nya)). Falai között halt meg 1095. június 29-én [Szent László király](https://hu.wikipedia.org/wiki/I._L%C3%A1szl%C3%B3_magyar_kir%C3%A1ly). A vár [1600](https://hu.wikipedia.org/wiki/1600) körül már romos volt. A mai vár a [tatárjárás](https://hu.wikipedia.org/wiki/Tat%C3%A1rj%C3%A1r%C3%A1s) után épült, mai formájában az [1370-es években](https://hu.wikipedia.org/wiki/1370-es_%C3%A9vek) épült ki. [Nagy Lajos király](https://hu.wikipedia.org/wiki/I._Lajos_magyar_kir%C3%A1ly) vadászkastélyt építtetett és [1382](https://hu.wikipedia.org/wiki/1382)-ben ide hívta össze a [lengyel](https://hu.wikipedia.org/wiki/Lengyelek) rendeket. [1440](https://hu.wikipedia.org/wiki/1440)-ben [Giskra](https://hu.wikipedia.org/wiki/Jiskra_J%C3%A1nos" \o "Jiskra János) serege foglalta el, [1449](https://hu.wikipedia.org/wiki/1449)-ben [Hunyadi János](https://hu.wikipedia.org/wiki/Hunyadi_J%C3%A1nos) égette fel a várost, de a várat csak [Hunyadi Mátyás](https://hu.wikipedia.org/wiki/I._M%C3%A1ty%C3%A1s_magyar_kir%C3%A1ly) tudta visszavenni [1462](https://hu.wikipedia.org/wiki/1462)-ben. Hunyadi János a várral átellenben a Strázsa-hegy 444 m magas csúcsán épített várat [1451](https://hu.wikipedia.org/wiki/1451)-ben, amelynek maradványai ma is látszanak. Mátyás szívesen tartózkodott itt, épített is rajta. A vár sohasem volt a törökök kezén. [1605](https://hu.wikipedia.org/wiki/1605)-ben [Bocskai István](https://hu.wikipedia.org/wiki/Bocskai_Istv%C3%A1n), majd [Bethlen Gábor](https://hu.wikipedia.org/wiki/Bethlen_G%C3%A1bor) foglalta el. [1620](https://hu.wikipedia.org/wiki/1620)-ban majd egy évig itt őrizték a [Szent Koronát](https://hu.wikipedia.org/wiki/Szent_Korona) miután [Bethlen Gábort](https://hu.wikipedia.org/wiki/Bethlen_G%C3%A1bor) [augusztus 25-én](https://hu.wikipedia.org/wiki/Augusztus_25.) a szomszédos [Besztercebányán](https://hu.wikipedia.org/wiki/Beszterceb%C3%A1nya) tartott országgyűlésen magyar királlyá választották. [1644](https://hu.wikipedia.org/wiki/1644)-ben [I. Rákóczi György](https://hu.wikipedia.org/wiki/I._R%C3%A1k%C3%B3czi_Gy%C3%B6rgy) serege foglalta el, a [kuruc](https://hu.wikipedia.org/wiki/Kurucok) harcokban többször cserélt gazdát. [1703](https://hu.wikipedia.org/wiki/1703). [november 15-én](https://hu.wikipedia.org/wiki/November_15.) itt futamította meg [Bercsényi Miklós](https://hu.wikipedia.org/wiki/Bercs%C3%A9nyi_Mikl%C3%B3s) kuruc serege [Forgách Simon](https://hu.wikipedia.org/wiki/Forg%C3%A1ch_Simon) császári seregét. Hosszú ideig az [Eszterházy család](https://hu.wikipedia.org/wiki/Eszterh%C3%A1zy_csal%C3%A1d) tulajdona, tőlük 1802-ben szerezte vissza a királyi kincstár. A vár helyreállítása nagyrészt megtörtént.

[1919](https://hu.wikipedia.org/wiki/1919). [június 7](https://hu.wikipedia.org/wiki/J%C3%BAnius_7)-én a magyar [Tanácsköztársaság](https://hu.wikipedia.org/wiki/Magyarorsz%C3%A1gi_Tan%C3%A1csk%C3%B6zt%C3%A1rsas%C3%A1g) [hadserege](https://hu.wikipedia.org/wiki/V%C3%B6r%C3%B6s_Hadsereg_(magyar)) visszafoglalta [Csehszlovákiától](https://hu.wikipedia.org/wiki/Csehszlov%C3%A1kia).

[1944](https://hu.wikipedia.org/wiki/1944)-ben a [Szlovák Nemzeti Felkelés](https://hu.wikipedia.org/wiki/Szlov%C3%A1k_Nemzeti_Felkel%C3%A9s) egyik központja volt. A szovjet [Vörös Hadsereg](https://hu.wikipedia.org/wiki/V%C3%B6r%C3%B6s_Hadsereg) 1945. március 14-én foglalta el.

Látnivalók

 város központ

* A [13. századi](https://hu.wikipedia.org/wiki/13._sz%C3%A1zad) [vár](https://hu.wikipedia.org/wiki/V%C3%A1r) a városközpontban található. [Balassi Bálint](https://hu.wikipedia.org/wiki/Balassi_B%C3%A1lint) emlékét őrzi a várkapunál [1994](https://hu.wikipedia.org/wiki/1994)-ben elhelyezett emléktábla.
* A [15. századi](https://hu.wikipedia.org/wiki/15._sz%C3%A1zad) vár romjai a Strázsa-hegyen.
* Pusztavár [11. századi](https://hu.wikipedia.org/wiki/11._sz%C3%A1zad) romjai a várostól délnyugatra emelkedő hegyen.
* A [Szent Erzsébet](https://hu.wikipedia.org/wiki/%C3%81rp%C3%A1d-h%C3%A1zi_Szent_Erzs%C3%A9bet)-templom [1381](https://hu.wikipedia.org/wiki/1381) és [1390](https://hu.wikipedia.org/wiki/1390) között épült [gótikus stílusban](https://hu.wikipedia.org/wiki/G%C3%B3tika), reneszánsz átépítéssel. Tornya [barokk stílusú](https://hu.wikipedia.org/wiki/Barokk_st%C3%ADlus).

 Szent Erzsébet-templom

* Az óhegyi kegytemplomot [1448](https://hu.wikipedia.org/wiki/1448) és [1449](https://hu.wikipedia.org/wiki/1449) között építették Königsberger Mihály királyi bányaigazgató indítványára. [1589](https://hu.wikipedia.org/wiki/1589)-ben bővítették. Ezután [1710](https://hu.wikipedia.org/wiki/1710)-ig protestánsok mozgolódása miatt a zarándoklatok meggyérültek, még a templomot is elvették. A kegyszobrot az erdőbe menekítették egy fa belsejébe, és amikor visszavitték régi helyére, a fa tövében forrás fakadt, ahol számtalan csoda történt. Az 500 éves kegyszobrot azóta zarándokok tömegei látogatják. A kegyhelyen még hat kápolna ([1600](https://hu.wikipedia.org/wiki/1600) és [1820](https://hu.wikipedia.org/wiki/1820) között épültek) és kálvária-kápolna is található, amely [1809](https://hu.wikipedia.org/wiki/1809)-ben épült.
* A városháza a [17. században](https://hu.wikipedia.org/wiki/17._sz%C3%A1zad) épült, [reneszánsz](https://hu.wikipedia.org/wiki/Renesz%C3%A1nsz) alapokon.
* A zsidó–temetőt 1998-ban újították fel.

Testvérvárosa Tótkomlós 1994 óta.

Forrás:

https://hu.wikipedia.org/wiki/Zólyom